section_heading: Suradnja lokalnih samouprava
paragraph_text: Dok su u praksi jugoslavenske općine počele svoje samostalne aktivnosti međunarodne suradnje već u 1950-im, njihovo pravo na sudjelovanje u vanjskim odnosima zemlje zaštićeni su ustavom iz 1974. godine, nekoliko desetljeća prije nego što su slična jamstva uvrštena u zapadne ustavne sustave kao što je belgijski. Na sastanku Međunarodne unije lokalnih vlasti u Hagu 1957. godine jugoslavenska se delegacija pridružila delegacijama iz Afrike i Azije u protivljenju nastavku dotadašnje prakse prema kojoj je izvršni komitet na odlasku predlagao nasljednika što je u praksi osiguravalo dominaciju globalnog sjevera. Godine 1959. jugoslavenski predstavnici inicirali su posjetu Sveindijske federacije lokalnih vlasti Jugoslaviji. Do kraja 1969. godine 60 jugoslavenskih gradova već je uspostavilo formalne odnose sa 150 gradova u 20 zemalja. Od 16 sporazuma s lokalnim jedinicama iz zemalja trećeg svijeta potpisanih do 1977. godine njih osam potpisale su općine iz Srbije, pet iz Hrvatske i po jedan iz Slovenije, Bosne i Hercegovine i Makedonije. Do 1982. godine taj je broj porastao na 33 sporazuma s 22 sporazuma potpisanim u Srbiji, 5 u Hrvatskoj, 4 u Sloveniji i po 1 u Bosni i Hercegovini i Makedoniji.